stanford-oval/wikipedia huggingface dataset:
Seppo Kannas

Seppo Kannas vuonna 1964.
Seppo Kannas (s. 9. toukokuuta 1933 Lapua) on suomalainen entinen urheiluselostaja. Kannas selosti urheilutapahtumia Yleisradiolle ja Eurosportille päälajeinaan voimistelu ja taitoluistelu. Suomen valmentajat ry valitsi Kannaksen parhaaksi urheilutoimittajaksi vuonna 1989.
Seppo Kannas valmistui voimistelunopettajaksi Helsingin yliopistosta vuonna 1957. Hän opetti liikuntaa Hämeenlinnan ja Helsingin kouluissa ennen kuin sai paikan TV1:n vakinaisena urheilutoimittajana. TV1:n Urheilutoimituksen päällikkönä Kannas aloitti vuonna 1976, seuraten tehtävässä Anssi Kukkosta.
Seppo Kannas antoi ilmoituksen eläkkeelle jäämisestään Eurosportin taitoluistelulähetyksessä 30. joulukuuta 2004. Kannas on saanut Suomen Olympiakomitean myöntämän ansiomitalin ja Suomen Painiliitolta hopeisen ansiomerkin.
Aiheesta muualla

Seppo Kannas haastattelee MM-kultaa voittanutta hiihtäjää Kalevi Oikaraista, Ylen Elävä arkisto (Arkistoitu – Internet Archive)
Isät lasten asialla

Isät lasten asialla ry (ILA) on valtakunnallinen lastensuojelujärjestö. Yhdistyksen tunnuslause on: "Jotta lapsen oikeus molempiin vanhempiinsa toteutuisi".
Isät lasten asialla ry (ILA)

Yhdistys perustettiin Karkkilassa 20.2.2012  ja hyväksyttiin Patentti-ja rekisterihallituksen yhdistysrekisteriin 30. maaliskuuta 2012. Puheenjohtajana toimii Petri Guilland (2022–) ja toiminnasta vastaa Petri Honkanen (2022–). Yhdistyksen jäsenmäärä ylitti tuhat 2015 (osan ollessa kannatusjäseniä). ILA ry on Lastensuojelun Keskusliiton jäsen. Yhdistyksen vertaistukitoimintaa rahoittaa Sosiaali- ja terveysjärjestöjen avustuskeskus STEA. Yhdistyksen kotipaikka on Helsinki.
Tavoitteet

Lapsen etu on keskeisellä sijalla yhdistyksen toiminnassa. Yhdistys kiinnittää huomiota myös vieraannuttamisen kohdevanhempien vaikeaan tilanteeseen. ILA ry:n keskeisimpiä tavoitteena on vieraannuttamisen sanktiointi, huoltokiusaamisen estäminen, tasavertainen vanhemmuus sekä vuoroasuminen molempien vanhempien luona.
Lapsen oikeus ylläpitää hyvä suhde molempiin vanhempiin on turvattava.
Huoltoriidan ja huoltokiusaamisen syntyminen ja eskaloituminen on ennaltaehkäistävä.
Erovanhempien yhdenvertaisuutta rikkovat käytännöt ja lait on korjattava.
Oikeuskäytännössä käytettävää lapsen edun käsitettä on selkeytettävä.
Lapsi on suojattava äärimmäiseltä henkiseltä väkivallalta eli vieraannuttamiselta.
Myös kansainvälisten lasten-ja ihmisoikeussopimusten, mm. YK:n lastenoikeuksien sopimuksen sekä Euroopan ihmisoikeussopimuksen saattaminen tosiasiallisesti toteutuvaksi Suomessa on yhdistyksen agendalla, erityisesti niiltä osin joissa sitä ei yhdistyksen näkemysten mukaan vielä täysmääräisesti toteuteta. Em. sopimusten kehittäminen on yhdistyksen mukaan tarpeellista lapsen edun osalta. Yhdistys pyrkii vaikuttamaan poliittiseen päätöksentekoon, viranomaiskäytäntöihin ja yleiseen mielipiteeseen vaikuttajatapaamisilla ja osallistumalla ministeriöiden, THL:n ja kuntien hankkeisiin sekä työryhmiin.
Toiminta

Toimintamme keskeisimpiä muotoja ovat vertaistuki, yhteydet viranomaisiin ja lainlaatijoihin sekä yhteistyö muiden lastensuojelutahojen kanssa.
Vertaistuki: Yhdistys tarjoaa valtakunnallista vertaistukea puhelimitse ja chatin kautta vanhemmille, isovanhemmille ja muille lapsen hyvinvoinnista huolestuneille läheisille, jotka ovat kärsineet tai kärsivät lapsen huoltajuuteen tai vanhemmuuteen liittyvien epäkohtien aiheuttamista ongelmista. Vertaistuesta vastaavat vapaaehtoiset kokemusasiantuntijat. Yhdistys pyrkii kehittämään vertaistukea myös aikuisille, jotka ovat lapsuudessaan kokeneet vieraannuttamisprosessin.
Yhteydet viranomaisiin ja lainlaatijoihin: Yhdistys antaa päättäjille lausuntoja sen ajamia asioita koskettaviin lakihankkeisiin. Se on tuonut laajempaan yhteiskunnalliseen keskusteluun mm. käsitteet "lapsen vieraannuttaminen" ja "huoltokiusaaminen".[lähde? ] Yhdistys tukee lähtökohtaisesti vuoroasumista eronneiden parien lasten ensisijaisena vaihtoehtona.
Yhteistyö muiden lastensuojelutahojen kanssa: Yhdistys tekee yhteistyötä kansainvälisissä asioissa eri maiden verkostojen, järjestöjen sekä ylikansallisten toimielinten kanssa. Yhdistys haluaa korostaa olosuhdeselvitysten merkitystä viittaamalla siihen, että Saksassa, Ranskassa ja Alankomaissa selvityksen tekee moniammatillinen, vanhemmuutta arvioiva ryhmä, Suomessa vain sosiaaliviranomaiset. Lastenpsykiatri Jari Sinkkosen mukaan vieraannuttajalla on useissa tapauksissa mielenterveysongelmia, kuten psykopatiaa, narsismia ja tunnekylmyyttä, joihin ei kiinnitetä riittävästi huomiota. Sinkkonen luonnehtii vieraannuttamista "massiiviseksi emotionaaliseksi kaltoinkohteluksi", lapsen henkiseksi pahoinpitelyksi.
Aiheesta muualla

Yhdistyksen kotisivut (www.isatlastenasialla)
Yhdistyksen Facebook-sivut
Sigvards Kļava

Sigvards Kļava (s. 1962) on latvialainen kuoronjohtaja. Hän aloitti uransa Latvian radion kuoron kanssa vuonna 1987, ja hän sai vuonna 1992 nimityksen sen pääkapellimestariksi ja taiteelliseksi johtajaksi. Hän on työskennellyt myös monien muiden johtavien latvialaisten kuorojen ja orkesterien kanssa. Hän on johtanut useimmat latvialaisten nykysäveltäjien uusien kuoroteosten kantaesitykset.
Kļavan diskografia Latvian radion kuoron kanssa kattaa yli 20 CD-levyä, joilla kuullaan esimerkiksi Rahmaninovin ja Vasksin teoksia. Hän on toiminut pääkapellimestarina useilla latvialaisilla ja pohjoismaisilla laulujuhlilla. Hän oli mukana perustamassa latvialaisen nykymusiikin ARENA-festivaalia. Hän toimii lisäksi pedagogina Latvian musiikkiakatemiassa ja Riian luterilaisen tuomiokirkon kuorokoulussa.
Kļava on palkittu Suurilla musiikkipalkinnoilla ja Latvian ministerikabinetin palkinnolla.
Aiheesta muualla

Allmusic.com: Sigvards Klava (englanniksi)
Joel Anthony

| Joel Anthony |
| --- | --- |
 Anthony vuonna 2010
Henkilötiedot
Koko nimi:  Joel Vincent Anthony
Syntynyt: 9. elokuuta 1982 (ikä 42) Montréal
Kansalaisuus:   Kanada
Koripalloilija
Pelipaikka:  Sentteri
Pituus:  206 cm
Paino:  111 kg
NBA-varaus:  varaamaton 2007
Pelaajaura
Yliopistojoukkueet
2004–2007:  Nevadan yliopisto, Las Vegas
Seurajoukkueet
2007–2014 2008 2014 2014–:   Miami Heat → Iowa Energy  Boston Celtics  Detroit Pistons
Maajoukkueet
2008–:   Kanada
Aiheesta muualla
FIBA
Joel Vincent Anthony (s. 9. elokuuta 1982 Montréal) on kanadalainen koripalloilija. NBA:ssa Anthony on pelannut vuodesta 2007 lähtien.
Anthonya ei varattu NBA:han vuoden 2007 varaustilaisuudessa. Hän siirtyi samana kesänä vapaana pelaajana Miami Heatiin, jossa pelasi seitsemällä kaudella. Hän voitti Heatissa NBA-mestaruuden vuosina 2012 ja 2013. Tammikuussa 2014, kesken kauden 2013–2014, hän siirtyi kolmen seuran välisessä pelaajakaupassa Boston Celticsiin ja lokakuussa 2014, juuri ennen kauden 2014–2015 alkua, Detroit Pistonsiin.lähde tarkemmin?
Scirè (S527)

| Scirè |
| --- | --- |
 Scirè

Aluksen vaiheet
Rakentaja:  Fincantieri, Muggiano
Kölinlasku:  27. heinäkuuta 2000
Laskettu vesille:  18. joulukuuta 2004
Palveluskäyttöön:  19. helmikuuta 2007
Tekniset tiedot
Uppouma:  1 450 t (pinnalla) 1 830 t (sukelluksissa)
Pituus:  57,2 m (kokonaispituus)
Leveys:  6,0 m
Syväys:  7,0 m
Nopeus:  20 solmua
Miehistöä:  26
Scirè (runkonumero S527) on Italian laivaston Salvatore Todaro -luokan sukellusvene.
Valmistus

Alus tilattiin elokuussa 1997 Fincantierin Muggianon telakalta, missä köli laskettiin 27. heinäkuuta 2000. Se laskettiin vesille 18. joulukuuta 2004 ja valmistui 19. helmikuuta 2007. Alus luovutettiin laivastolle vielä samana päivänä.
Palvelus

Alus oli 2015 palveluksessa.
Sigvard Bernadotte

| Sigvard Bernadotte |
| --- | --- |
 Wisborgin kreivi ent. Uplannin herttua
 Sigvard Bernadotte
Syntynyt:  7. kesäkuuta 1907 Drottningholmin linna, Tukholma, Ruotsi
Kuollut:  4. helmikuuta 2002 (94 vuotta) Tukholma, Ruotsi
Koko nimi:  Sigvard Oscar Fredrik Bernadotte
Suku:  Bernadotte
Isä:  Kustaa VI Aadolf
Äiti:  Margaret
Ammatti:  suunnittelija, kuvittaja, teollinen muotoilija
Sigvard Oscar Fredrik Bernadotte (7. kesäkuuta 1907 Drottningholmin linna – 4. helmikuuta 2002 Tukholma) oli ruotsalainen prinssi, suunnittelija, kuvittaja ja teollinen muotoilija.
Prinssi Sigvard oli kuningas Kustaa VI Aadolfin ja kruununprinsessa Margaretan toiseksi vanhin poika.
Prinssi Sigvard avioitui 8. maaliskuuta 1934 saksalaisen Erica Patzekin kanssa, joka ei ollut kuninkaallista tai aatelista sukua, joten Sigvard menetti perimysoikeutensa kruunuun ja prinssin asemansa ja hänet tunnettiin vain nimellä Sigvard Bernadotte. Hän oli tästä katkera ja yritti saada arvonimensä takaisin. Hän vetosi Kaarle XVI Kustaana vuonna 1973 valtaan nousseeseen veljenpoikaansa, joka ei myöskään palauttanut arvonimiä. Lopulta Sigvard nosti 2001 oikeusjutun Euroopan ihmisoikeustuomioistuimessa väittäen Ruotsin rikkoneen hänen ihmisoikeuksiaan. Juttua ei kuitenkaan käsitelty loppuun ennen Sigvardin kuolemaa. Lisäksi Ruotsi oli liittynyt oikeusistuimen jäseneksi lähes 20 vuotta arvonimen menetyksen jälkeen.
Hän teki uran suunnittelijana, kuvittajana ja teollisena muotoilijana.
Hänen suunnittelemiaan esineitä olivat mm. Röda Clara -purkinavaaja, Margrethe-kulho, Bernadotte-kannut, Georg Jensenin hopeaesineet ja Facit Privat -kirjoituskone.
Aiheesta muualla

Kuvia tai muita tiedostoja aiheesta Sigvard Bernadotte Wikimedia Commonsissa
Joel (jalkapalloilija)

| Mitalit> Maa:   Brasilia.Miesten jalkapallo.MM-kilpailut  | Mitalit> Maa:   Brasilia.Miesten jalkapallo.MM-kilpailut  | Mitalit> Maa:   Brasilia.Miesten jalkapallo.MM-kilpailut  | Maa:   Brasilia> Miesten jalkapallo. |
| --- | --- | --- | --- |
|  Kultaa | Meksiko 1970 | miehet |  |
Joel Camargo (18. syyskuuta 1946 Santos, São Paulo – 23. toukokuuta 2014 Santos, São Paulo) oli brasilialainen jalkapalloilija ja maailmanmestari.
Seurajoukkueurallaan hän edusti seuraavia joukkueita:
1963 Associação Atlética Portuguesa
1963–1971 Santos FC
1971–1972 Paris Saint-Germain
1973 Saad
PSG:ia hän edusti vain kahdessa ottelussa.
Joel pelasi puolustajana Brasilian jalkapallomaajoukkueessa, joka voitti kultaa Meksikon MM-kilpailuissa 1970. Kaikkiaan hän edusti maataan 27 kertaa virallisissa otteluissa vuosien 1964 ja 1970 välillä.
Jennie Widegren

Jennie Gabriella Widegren (s. 7. heinäkuuta 1973) on ruotsalainen tanssija ja on katutanssiryhmän BouncE-ryhmän jäsen. Ryhmä on perustettu vuoden 1997 lopulla. Widegren on kotoisin Vagerstasta Västeråsin kunnasta, mutta asuu nykyään Tukholmassa. Hän on ollut tanssiopettajana televisio-ohjelmissa Fame Factory, Floorfiller ja So You Think You Can Dance: Scandinavia. Hän on myös tehnyt useita tanssiesityksiä Bouncen kanssa, ja oli perustaja Urban Angels -tanssiryhmälle.
Shaun (tubettaja)

Shaunin kanavan tunnus.
Shaun on brittiläinen tubettaja, joka tuottaa pääasiassa politiikkaan liittyviä videoesseitä. Hänen videonsa kritisoivat muun muassa neoliberalismia, antifeminismiä ja alt-rightia. Shaunin katsotaan usein kuuluvan BreadTube-yhteisöön, mutta hän on itse kiistänyt tämän. Heinäkuussa 2024 hänen YouTube-kanavallaan oli noin 700 000 tilaajaa ja yhteensä noin 75 miljoonaa näyttökertaa.
Shaunin videoiden visuaalinen tyyli on yleensä pelkistetty, eikä hän esiinny videoilla omilla kasvoillaan. Hänen kanavansa tunnuksena on pääkallo, joka on ironinen viittaus äärioikeistolaiseen internet-persoona Davis Auriniin. Shaunin videot ovat tavanomaisia YouTube-videoita pidempiä, ja hän on tunnettu monipuolisesta ja yksityiskohtaisesta argumentoinnistaan.
Shaun on tehnyt videoita, jotka käsittelevät muun muassa vuoden 2017 Unite the Right Rallya, The Bell Curve-kirjan tieteellistä rasismia, valkoista ylivaltaa sekä Hiroshiman ja Nagasakin pommituksia. Hän on tunnettu lisäksi videosarjastaan How PragerU Lies to You, joka kritisoi konservatiivista PragerU-kanavaa. Polygon-lehti nimesi Shaunin videon ”Doom: The Fake Outrage” yhdeksi vuoden 2018 parhaimmista videoesseistä.
Sinilyijykukka

| Sinilyijykukka |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Lahko::  Caryophyllales
Heimo::  Lyijykukkakasvit Plumbaginaceae
Alaheimo::  Plumbaginoideae
Suku::  Lyijykukat Plumbago
Laji::  auriculata
Kaksiosainen nimi
 Plumbago auriculata  Lam. 
Katso myös
   Sinilyijykukka Wikispeciesissä   Sinilyijykukka Commonsissa 
Infobox OKNimi-testi OK: 
Sinilyijykukka eli kapinlyijykukka (Plumbago auriculata) on lyijykukkakasvien (Plumbaginaceae) heimoon, lyijykukkien (Plumbago) sukuun kuuluva kasvilaji. Se on monivuotinen kasvi, joka voi kasvaa korkeimmillaan kaksi metriä korkeaksi tai joskus jopa kolme metriä korkeaksi. Sen varret ovat jokseenkin puutuneita ja haaroittuneita. Varsien kasvutapa voi vaihdella pystystä kiipeilevään. Lehdet ovat ainavihantia. Kukat ovat sinisiä ja houkuttelevat runsaasti perhosia. Kukkien verhiöissä on tahmeita erittäviä karvoja. Myös hedelminä olevat kodat ovat tahmeita, jolloin ne tarttuvat eläimiin, mikä edistää kasvin levittäytymistä uusille alueille.
Sinilyijykukka on alkujaan kotoisin subtrooppisesta eteläisestä Afrikasta, mutta sitä kasvatetaan laajalti koristekasvina subtropiikissa ja tropiikissa eri puolilla maailmaa. Temperaattisilla alueilla lajia voi kasvattaa ruukuissa tai kasvihuoneissa. Koristekasvikäyttöön onkin jalostettu erilaisia lajikkeita, joiden kukkien sinisen sävy vaihtelee, sekä valkokukkaisia lajikkeita. Sinilyijykukka kukkii ympäri vuoden, paitsi jos lämpötila putoaa alle +10°C:een. Laji sopii suuriin puutarhoihin sekä maisemakasviksi.
Koristekasvina sinilyijykukka kasvaa parhaiten alueilla, joilla on selkeä kuiva kausi. Laji kasvaa parhaiten täydessä auringon valossa, mutta sietää myös pientä varjoa. Maaperän suhteen se suosii hyvin vettä läpäisevää, hieman hapanta ja hiekkaista maaperää, mutta voi kuitenkin kasvaa monenlaisella maaperällä. Kun kasvi on kunnolla juurtunut, se kestää kuivuutta. Laji kestää myös hieman pakkasta sekä suolaa. Sinilyijykukka on nopeakasvuinen ja kasvaessaan se alkaa tukeutua puihin, mikäli puita on lähettyvillä. Nopean ja runsaan kasvun myötä kasvit saattavat vaatia leikkausta.
Koristekasvikäytön lisäksi kasvia on käytetty perinteiseen lääkintään ja värjäämiseen. Perinteisessä lääkinnässä kasvin maanpäällisistä osista tai juurista valmistettua sekoitusta on käytetty malarian komplikaationa tulevan mustavesikuumeen hoitoon. Juurista valmistettua uutetta on puolestaan käytetty oksetuslääkkeenä ja jauhettuja juuria on käytetty nuuskan tavoin lievittämään päänsärkyä sekä laitettu syyliin, jotta ne häviäisivät. Kaikki kasvin osat sisältävät naftokinoneihin kuuluvaa plumbagiinia eli 2-metyylijuglonia, joka saa ihon menemään rakkuloille.
Itäisessä Afrikassa sinilyijykukan lehdistä ja kukista on valmistettu väriainetta tekstiilien värjäämiseen. Kasvista saadaan sellaisenaan beesin tai sitruunanväristä väriä, alumiinin kanssa keltaista ja kromin kanssa kullanväristä väriä. Juurten harmaansinistä nestettä on puolestaan käytetty tatuointeihin.
Aiheesta muualla

Laji.fi: Plumbago auriculata
Kassu – Kasvien suomenkieliset nimet: Sinilyijykukka eli kapinlyijykukka (Plumbago auriculata)
iNaturalist: Plumbago auriculata
Puutarha.net: Sinilyijykukka (Plumbago auriculata)
JSTOR Global Plants: Plumbago auriculata (englanniksi)
UniProt: Taxonomy – Plumbago auriculata (englanniksi)
Integrated Taxonomic Information System (ITIS): Plumbago auriculata (englanniksi)
Global Biodiversity Information Facility (GBIF): Plumbago auriculata (englanniksi)
Centre for Agriculture and Biosciences International (CABI): Plumbago auriculata (cape leadwort) (englanniksi)
Flora of North America: Plumbago auriculata (englanniksi)
James Challis

James Challis
James Challis (1803–1882) oli englantilainen tähtitieteilijä, tähtitieteen professori ja Cambridgen observatorion johtaja vuodesta 1836. Challis julkaisi yli 200 tieteellistä artikkelia, mutta hänet muistetaan ennen kaikkea tähtitieteilijänä, joka jätti Neptunuksen löytämättä.
Aiheesta muualla

Kuvia tai muita tiedostoja aiheesta James Challis Wikimedia Commonsissa
Jarvis

Kartta saaresta
| --- | --- |
Sijainti:  Yhdysvaltain pienet erillissaaret Yhdysvallat
Saariryhmä:  Linesaaret
Korkein kohta:  7 m
Pinta-ala:  4,5 km²
| --- | --- |
Asukasluku:  asumaton
muokkaa - muokkaa wikitekstiä - muokkaa Wikidataa
Jarvis on pieni (4,5 km²) Yhdysvalloille kuuluva asumaton saari eteläisellä Tyynellä valtamerellä suunnilleen puolessavälissä Havaijia ja Cookinsaaria. Se on yksi Linesaarista.
Saari sijaitsee vajaat 50 kilometriä päiväntasaajan eteläpuolella. Sen ympärillä on koralliriutta. Jarviksella ei ole satamaa, mutta sen läheltä on kartoitettu joitakin soveliaita ankkurointipaikkoja. Rantaviivalla on kaksi veneille sopivaa maihinlaskupaikkaa, joista toinen on merkitty kummelilla. Saaren keskiosissa on kuivunut laguuni, josta louhittiin guanoa noin 20 vuoden ajan 1800-luvulla.
Jarviksella sateet ovat vähäisiä, eikä siellä ole makean veden varantoa. Kasvillisuus on lähinnä matalaa varvikkoa ja heinikkoa. Saarella pesii meri- ja rantalintuja. Saari on kansallinen villieläinten suojelualue ja sitä hallinnoi US Fish and Wildlife Service.
Saaren löysi brittiläinen laiva Eliza Francis 21. elokuuta 1821. Yhdysvallat otti saaren hallintaansa vuonna 1858 ja perusti sinne guanolouhoksen. Guanon loputtua 1879 amerikkalaiset lähtivät saarelta. Uusiseelantilaiset ja brittiläiset yrittivät käynnistää jonkinlaista toimintaa saarella, mutta luopuivat yrityksistään vähin äänin. Yhdysvaltalaiset palasivat vuonna 1936, mutta evakuoivat pienen siirtokuntansa toisen maailmansodan takia 1942. Toisen maailmansodan alussa japanilainen sukellusvene pintautui saaren länsirannikolla ja pommitti kansitykeillään paikalle saapuneita uudisasukkaita, jotka luulivat amerikkalaisen sukellusveneen tulleen noutamaan heidät. Iskusta ei seurannut kuolonuhreja. 7. helmikuuta 1942 USCGC Taney evakuoi saaren väestön turvaan japanilaisten hyökkäyksiltä. Myöhemmin japanilaiset pommittivat saaren pohjoisosassa sijaitsevaa laskeutumisaluetta synnyttäen näkyviä kraattereita alueelle.
Aiheesta muualla

Wikimedia Commonsissa on kuvia tai muita tiedostoja aiheesta .
Jarvis Island Info
Jenni Banerjee

| Jenni Banerjee> Henkilötiedot |
| --- | --- |
Koko nimi:  Jenni Pauliina Banerjee
Syntynyt: 17. tammikuuta 1981 (ikä 43) Ylöjärvi, Suomi
Ammatti:  näyttelijä
Näyttelijä
Merkittävät roolit:   Hymypoika  Harjunpää ja pahan pappi  Salatut elämät 
Aiheesta muualla
IMDb 
Elonet
AllMovie
Svensk Filmdatabas
Jenni Pauliina Banerjee (s. 17. tammikuuta 1981 Ylöjärvi) on suomalainen näyttelijä. Hän on esiintynyt muun muassa elokuvissa Pahat pojat, Hymypoika, Joensuun Elli ja Lieksa!. Banerjee on näytellyt myös useissa televisiosarjoissa.
Ura

Banerjee näytteli Kira Kankaanpäätä Yle TV1:llä esitetyssä sarjassa Kotikatu vuosina 2010–2011. Lokakuussa 2013 hän aloitti näyttelijänä MTV3:lla esitettävässä draamasarjassa Salatut elämät. Hänet nähtiin sarjassa ensimmäisen kerran 14. maaliskuuta 2014. Banerjee esitti sarjassa vuonna 2014 lääkäri Katariina Mäkelää, jota esitti aiemmin Jasmin Hamid.
Banerjee suoritti elokuvanäyttelemisen opinnot Stadiassa vuosina 2000–2004. Vuonna 2005 hän sai opiskelupaikan Actors Studio Drama Schoolista New Yorkissa, josta hän valmistui maisteriksi vuonna 2008.
Yksityiselämä

Banerjeella on sukulaisia Intiassa. Hänen isoisänsä oli intialainen lentokoneinsinööri, joka rakastui Jennin suomalaiseen isoäitiin Lontoossa vuonna 1930. Parin lapsista toinen on Jennin isä Erkki Banerjee ja toinen kirjailija Nina Banerjee-Louhija.
Banerjee kihlautui tanskalaisen lentäjän Joakim Arken kanssa joulukuussa 2019. He asuvat hevostilalla Tuusulassa ja heille syntyi tytär tammikuussa 2020.
Shion

| Shion MUCC |
| --- | --- | --- |

Studioalbumin tiedot
 Julkaistu: 6. joulukuuta 2006 (Japani) 9. kesäkuuta 2008 (Eurooppa) 13. lokakuuta 2008 (Yhdistynyt kuningaskunta)
 Tuottaja(t): Miya, Masaji Asakawa, Heigo Tani, Hajime Okano, Narasaki
 Tyylilaji: rock, heavy metal
 Kesto: 57.55
 Levy-yhtiö: Universal Music
MUCCun muut julkaisut
| Best of MUCC 2007 | Shion 2008 | Kyūtai 2009 |
Shion (jap. 志恩) on MUCC-yhtyeen kahdeksas studioalbumi. Levyn ensimmäinen painos julkaistiin Japanissa maaliskuussa 2008.
MUCC promotoi albumia runsaasti lukuisten lehtihaastattelujen, mainosten avulla ja ulkomaankiertuiden avulla. Ennen levyn julkaisua yhtye kuvaili Shionin äänimaailman sijoittuvan aiemmin julkaistujen Houyoku- ja Gokusai-albumien välimaastoon. Japanilaisen Zy-lehden haastattelussa kitaristi Miya kertoi yhtyeen alun perin suunnitelleen julkaisevansa levyn kappaleet tupla-EP:nä. Vierailevina muusikkoina levyllä esiintyvät kappaleiden elektronisista osuuksista huolehtinut Atsushi Koike, perkussionisti Sakura Sons of All Pussys -yhtyeestä sekä jousiorkesteri Crusher Kimura Strings.
Albumin tiimoilta MUCC kiersi maaliskuussa 2008 Yhdysvaltoja esiintyen osana Taste of Chaos -kiertuetta. Lokakuussa kiertueen kansainvälinen osuus toi yhtyeen esiintymään muun muassa Alankomaihin, Saksaan, Tanskaan sekä Isoon-Britanniaan. Erityisesti Britannian konsertteja promotoidakseen Shionista julkaistiin vain Britannian markkinoille tarkoitettu versio joka sisältää Fuzz-kappaleen musiikkivideon sekä muuta lisämateriaalia.
Fuzz on julkaistu myös Cloverfield-elokuvan soundtrackilla.
Kappalelista

Suion (jap. 水恩) – 2:16
Fukurō no Yurikago (jap. 梟の揺り篭) – 4:26
Nuritsubusunara enji (jap. 塗り潰すなら臙脂) – 4:11
Fuzz (jap. ファズ) – 4:49
Game (jap. ゲーム) – 5:46
Flight (jap. フライト-Album ver.-) – 3:44
Anjelier (jap. アンジャベル) – 4:08
Chiisana Mado (jap. 小さな窓) – 5:19
Semishigure (jap. 蝉時雨) – 5:19
Shion (jap. 志恩) – 5:15
Sorawasure (jap. 空忘れ) – 4:08
Shiva (jap. シヴァ) – 5:03
Libra (jap. リブラ-Album ver.-) – 5:22
Sinilupikka

| Sinilupikka |
| --- | --- |

Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophytina
Kladi::  Koppisiemeniset Angiospermae
Kladi::  Yksisirkkaiset Liliopsida
Lahko::  Poales
Heimo::  Heinäkasvit Poaceae
Suku::  Lupikat Sesleria
Laji::  uliginosa
Kaksiosainen nimi
 Sesleria uliginosa  Opiz 
Synonyymit
 Sesleria caerulea (= väärinkäytetty nimi) 
Katso myös
   Sinilupikka Commonsissa 
Infobox OKNimi-testi OK: 
Sinilupikka eli lupikka (Sesleria uliginosa) on Euroopassa tavattava heinälaji. Se on monivuotinen sekä mätästävä ja kasvaa 20–50 senttimetriä korkeaksi. Sinilupikan lehdet ovat 1,5–2 millimetriä leveät ja päältä sinertävänvalkoiset. Kukinto on lyhyenleveä, tähkämäinen, kiiltävä röyhy.
Sinilupikka on kalkinsuosija ja kasvaa letoilla, lettoniityillä sekä tuoreilla ja kosteilla kalkkipitoisilla niityillä. Ahvenanmaalla se kasvaa tyyppilajina harvinaisella luontotyypillä siniheinäniityt (lupikkaniityt), jotka ovat hyperemäksisiä, kosteita, kalkkivaikutteisia niittyjä.
Suomessa sinilupikkaa tavataan yleisenä Ahvenanmaalla ja hyvin harvinaisena Varsinais-Suomessa. Sinilupikka on luokiteltu Suomessa silmälläpidettäväksi lajiksi vuosina 2010 ja 2019.
Aiheesta muualla

Suomen Lajitietokeskus: Sinilupikka (Sesleria uliginosa)
Pinkka – Lajintuntemuksen oppimisympäristö: Sinilupikka (Sesleria uliginosa)
Jarryd Hayne

| Jarryd Hayne |
| --- | --- |

Henkilötiedot
Syntynyt: 15. helmikuuta 1988 (ikä 36) Minto, New South Wales, Australia
Kansalaisuus:   australialainen  fidžiläinen
Amerikkalaisen jalkapallon pelaaja
Pituus:  188 cm
Paino:  100 kg
Pelipaikka:  Keskushyökkääjä / potkunpalauttaja
Pelaajaura
Aik. seurat:  San Francisco 49ers
Pääsarjaura:  2015–2016
Jarryd Lee Hayne (s. 15. helmikuuta 1988 Minto, New South Wales, Australia) on australialais-fidžiläinen rugby-7:n pelaaja, ja entinen amerikkalaisen jalkapallon sekä rugby leaguen pelaaja.